**Информация за реализацията на насърчителната мярка за разкриване на „зелени работни места” по реда и условията на чл. 55д от Закона за насърчаване на заетостта**

През **2019 г.** са разкрити общо 56 „зелени работни места”.

Постъпилите на работа безработни лица са 61, от които 10 са включени в последователна заетост. Според различни признаци лицата се групират по следния начин: лица без професия и/или без квалификация - 33; жени - 29; 1 безработен младеж до 24 год., 7 безработни младежи от 25 до 29 год.; безработни лица над 50 год. - 20; продължително безработни лица - 26; самоопределящи се като роми - 26.

**По условията на насърчителната мярка са сключени 16 договора с работодатели.**

В съответствие със Заповед МОСВ № РД-79/27.01.2012 г. и Заповед МТСП № РД 01-75/27.01.2012 г. работодателите осъществяват икономическа дейност по сектори, както следва:

* 1 работодател в сектор С „Преработваща промишленост” с икономическа дейност 27.12 „Производство на апарати за управление и разпределение на електрическа енергия“;
* 15 работодатели в сектор Е „Доставяне на води; канализационни услуги, управление на отпадъци и възстановяване”, от които:
* 9 работодатели с икономическа дейност 38.11 „Събиране на неопасни отпадъци”;
* 3-ма работодатели с икономическа дейност 38.21 „Обработване и обезвреждане на неопасни отпадъци”;
* 3-ма работодатели с основна дейност 38.32 „Рециклиране на сортирани отпадъци“.